stanford-oval/wikipedia huggingface dataset:
ירושלים, ירושלים (סרט)
תקציר העלילה

העלילה מתמקדת בשני חברים אמריקאים בשנות הארבעים, האחד יהודי והשני ערבי. בעקבות החלטת האו"ם בדבר חלוקת ארץ ישראל לשתי מדינות - יהודית וערבית - פורצות מהומות בכל ארץ ישראל ובעקבות מעורבותם שניהם מגיעים מניו יורק לירושלים, מוציאים עצמם בלב הסכסוך הישראלי-ערבי נלחמים במלחמת העצמאות שם הם מסכנים את חייהם בשביל אמונתם.
ירושלים, שער החבשים

| --- | --- |

 מידע כללי
 צייר:  יוסף זריצקי
 תאריך יצירה:  1923
 טכניקה וחומרים:  צבע מים על נייר
 ממדים בס"מ
 אורך:  20
 רוחב:  16.5
 נתונים על היצירה
 מיקום:  אוסף הפניקס הישראלי
"ירושלים, שער החבשים" הוא כינויו של ציור מאת הצייר הישראלי יוסף זריצקי. הציור, עשוי בטכניקה של צבעי מים. תאריך עשייתו המשוער הוא 1923, אולם הוא נושא חתימה ותאריך משנת 1927.
הציור מתאר מבנה של שער בחומה ברחוב אתיופיה בירושלים. זריצקי יצר את התיאור בעזרת כתמי צבע היוצרים יחסים מורכבים בין מישור קדמי לאחורי. התיאור שייך לתקופה מוקדמת ביצירתו ה"ארץ-ישראלית" של זריצקי, בעיקר בהצמדות אל התיאור הפיזי הדקדקני של השער.
רפרודוקציה של הציור הופיע כעמוד הראשון בספר "סיפורה של אמנות ישראל" (1980). באותה עת הייתה היצירה מצויה באוסף שעיה יריב, בעליה של "גלריה גורדון". נכון לשנת 2011 הציור נמצא באוסף עמי בראון.
מרדכי עומר פירש בשנת 1984 את הציור כביטוי ארס-פואטי לאמנות הציור:
"השער הודחק למישור אחורי יותר של הציור ודלת-הברזל שלו סגורה ומסוגרת, כאילו היא חותמת 'גן נעול'. אך מבעד לסגור החומה והדלת נראה טפח מאותו עולם חתום וזר - טפח שאולי רק מגרה ומחזק עוד יותר את ערגתו של האדם אל השלם, המלא. מקטע-הגן שנראה מבעד לסורגים האנכיים והאופקיים של הדלת נעשה למרקם של הנחות-צבע אנכיות, מדודות וצלולות, שנראות לרגע גם כאותם פסיפסי-זכוכית שקופים, הנתונים במסגרות העופרת של הוויטראז'ים שבכנסיות."
הציור היה בבעלות עמי בראון, שרכש אותו מגלריה גורדון. כיום נמצא הציור באוסף חברת הפניקס הישראלי.
הערות שוליים

↑  ראו: תמוז, בנימין (עורך), סיפורה של אמנות ישראל, מסדה, 1980
↑  דנה גילרמן, משיחת יתר: ציור ישראלי, באתר כלכליסט, 15 ביוני 2010
כריסטין טרמרקו

| --- | --- |
אין תמונה חופשית
 לידה:  20 בספטמבר 1977 (בת 47) ליברפול, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
כריסטין טרמרקו (באנגלית: Christine Tremarco; נולדה ב-20 בספטמבר 1977) היא שחקנית קולנוע וטלוויזיה אנגלייה.
ביוגרפיה

טרמרקו נולדה בליברפול, והתחנכה בקולג' לבנות הולי לודג'. היא משכה תשומת לב כשהופיעה בהצגת בית ספר, והוזמנה ללמוד בבית ספר למחול ולדרמה. אחר כך מלהק אוסטרלי הציע לה תפקיד במיני-סדרה "The Leaving of Liverpool", דרמה המתרחשת בשנות החמישים של המאה העשרים ועוסקת בהגירה כפויה של ילדים לאוסטרליה. בגיל 16, כשהסדרה שודרה, היא החליטה לקדם את קריירת המשחק, ולדבריה "לא יצא לה" ללכת לבית ספר למשחק.
אחרי שהופיעה ב-"The Leaving of Liverpool", כיכבה טרמרקו בשתי עונות של הסדרה "ספרינגהיל" ב-1996 ו-1997 בתפקיד טריש פרימן. ב-2001 שיחקה במחזה "Presence" מאת דייוויד הארוור בתיאטרון רויאל קורט.
תפקידה הידוע ביותר של טרמרקו הוא בדרמת בית הספר "דרך ווטרלו" בדמות המזכירה ואחר כך הסייעת דווינה שאקלטון, תפקיד אותו גילמה מ-2007 עד 2009. בפרק האחרון דווינה נראית נוסעת ברכבת ליעד לא ידוע אחרי שרבה עם החבר שלה טום קלארקסון (בגילומו של ג'ייסון דאן).
טרמרקו שיחקה בתפקיד אלי מורגן במיני-סדרה "Moving On" של ערוץ BBC One ששודר במאי 2009.
ב-2010 כיכבה טרמרקו בתפקיד אורח בסדרת הדרמה הרפואית "חדר מיון" בדמות לינדה אנדרוז. בעקבות תגובות חיוביות הדמות הוצגה כדמות ראשית בשנת 2011. טרמרקו עזבה את הסדרה ב-2013.
ב-2017 הופיעה טרמרקו בסדרה "Little Boy Blue" בתפקיד מארי תומפסון, אמו של חבר בכנופיה שהיה מעורב בהסתרת מקרה רצח ריס ג'ונס מ-2007.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 |  | The Leaving of Liverpool | לילי | סרט טלוויזיה |
| 1994 | כומר | Priest | ליסה אנסוורת' |  |
| 1996–1997 | ספרינגהיל | Springhill | טריש פרימן | סדרת טלוויזיה |
| 1997 | בקצב הלב | Heartbeat | קאתי תומפסון | בפרק "Leaving Home" |
| 1997 | מתחת לעור | Under the Skin | ורון |  |
| 1997 | פנים | Face | שרה |  |
| 1998 | משפט ועונש | Trial & Retribution | שריל גודול | סדרת טלוויזיה (2 פרקים) |
| 1999 |  | Hold Back the Night | שרלין |  |
| 2000–2001 | לדפוק שעון | Clocking Off | קתרין מקינטוש | סדרת טלוויזיה |
| 2001 |  | Swallow | לוריין לנדרי | סדרת טלוויזיה |
| 2002 | אניטה ואני | Anita and Me | סנדי |  |
| 2003 |  | Gifted | שרון הריסון | סרט טלוויזיה |
| 2004 |  | Pretending to be Judith | מריה | סרט טלוויזיה |
| 2005 | גדולים מהחיים | Fat Friends | קלייר הנון / שרה פריקר | סדרת טלוויזיה (2 פרקים) |
| 2005 |  | Uncle Adolf | אווה בראון | סרט טלוויזיה |
| 2006 | דיאל ופסקו | Dalziel and Pascoe | נריסה ברון | בפרק: "The Cave Woman" |
| 2006 |  | New Street Law | ג'ודי ריצ'רדס | סדרת טלוויזיה (פרק אחד) |
| 2007–2009 | דרך ווטרלו | Waterloo Road | דווינה שאקלטון | סדרת טלוויזיה |
| 2007 | חמישה ימים | Five Days | ליאן ולינגס | מיני-סדרה |
| 2007 | תחבולות חדשות | New Tricks | כריסטי ברלין | סדרת טלוויזיה (פרק אחד) |
| 2009 |  | Moving On | אלי מורגן | בפרק "Drowning Not Waving" |
| 2009 |  | Ingenious | סמנתה | סרט טלוויזיה |
| 2010 |  | Outcast | Housing Officer |  |
| 2010, 2011–2013 | חדר מיון | Casualty | לינדה אנדרוז | סדרת טלוויזיה |
| 2011 | עדות אילמת | Silent Witness | סוניה הרדוויק | בפרק "Lost" |
| 2012 |  | Good Cop | האחות ג'סטין | מיני-סדרה |
| 2014 | מתחת לפני השטח | Glue | נדיה | מיני-סדרה |
| 2015 |  | Safe House | בקי | סדרת טלוויזיה |
| 2017 |  | Little Boy Blue | מארי תומפסון | מיני-סדרה;  4 פרקים |
| 2018 |  | Clink | שינייד קובאק | תפקיד ראשי |
| 2020 | טין סטאר | Tin Star | בילי מקגארת' | סדרת טלוויזיה (פרק אחד) |
| 2021 |  | The Pebble and the Boy | דון | סרט קולנוע |
| 2021 |  | Wolfe | בטסי צ'אמברס | תפקיד ראשי; 6 פרקים |
| 2022 | החלון | The Window | תרזה בארדט | 8 פרקים |
הערות שוליים

↑  "Archived copy". אורכב מ-המקור ב-26 ביולי 2008. נבדק ב-2008-11-01. {{cite web}}:  (עזרה);  (עזרה)
↑  Presence by David Harrower, London, Faber and Faber, 2001, ISBN 9780571210596
↑  "Tristan reveals why Jessica leaves Adam". What's on TV. 3 בפברואר 2010. נבדק ב-14 בנובמבר 2016. {{cite web}}:  (עזרה)
↑  "Christine Tremarco joins Casualty". BBC. נבדק ב-20 בנובמבר 2016. {{cite web}}:  (עזרה)
↑  "Linda's farewell". BBC. 6 במאי 2013. נבדק ב-14 בנובמבר 2016. {{cite web}}:  (עזרה)
| --- | --- |
בקרת זהויות :  PLWABN: 9810649014305606  ISNI: 0000 0001 0587 1911  LCCN: no2010122545  VIAF: 158694022   WorldCat (עם VIAF): 158694022
ירושלים (אלבום)

ירושלים הוא האלבום השלישי של להקת הפה והטלפיים, אשר יצא בשנת 2001.
האלבום הוקלט באולפני "עננה" ויצא בחברת התקליטים של קובי אוז "לבנטיני". הדיסק יצא מלווה בדיסק בונוס שעליו שני האלבומים הראשונים שאזלו מהחנויות. הצבע הדומיננטי בעטיפת האלבום - כסוף (לכל אלבומי הלהקה אותו ציור בעטיפה ורק הצבע משתנה).
זהו האלבום הבוגר ביותר של הלהקה מבחינת הטקסטים. השיר "יהלום" עוסק בצורה רצינית בהתמכרות לסמים: "באוטובוס בלילה בכיוון הלא נכון / קניתי לי כרטיס ישיר אקספרס לגיהנום / יורד בסוף הקו הוא מחכה לי עם שקית / אני לא רוצה להיות פה אני הגעתי לתחתית". בשיר "סטארט-אפ" מוטחת ביקורת נוקבת על חיי עובדי ההיי טק: "יומי צפוף / כמו זנב הסוס / ורק נוזלים מחממים ... / במהירות חיי עוברים ... / יומי מתיש / כמו גוש קטיף / ורק מטוס מנהלים" (בתקופת ההקלטה גברון עבד בעצמו כמנהל תוכן בחברת טלפונים ניידים). מילות השיר "הד" תורגמו משיר של אלכסנדר פושקין ואילו "אנונימי" חובר על ידי אתגר קרת.
למרות הרצינות היחסית של האלבום הפה והטלפיים הפגינו את רוח השטות שלהם בשיר הפטריוטי הסוגר - "מוכרחים להמשיך לנגן" (מילים: עודד פלדמן, לחן: יאיר רוזנבלום) שאורכו באלבום - 12 דקות והוא נשמע קקופוני; גם המילים שונו: "מוכרחים להפסיק לנגן / כי את המנגינה הזאת אי-אפשר להמשיך." כמו כן, האלבום עומד בכללים האחרים שנקבעו בקוד - שם האלבום הוא שם של מקום, השיר הסופני הוא "שיר סגירה/פיל" ויש בו רצועה הנושאת את שם האלבום הקודם "הפה והטלפיים בחלל" (רצועה אלקטרונית ללא מילים).
רשימת שירים

פצע ומלח (2:24)
הפה והטלפיים בחלל (1:55)
יהלום (4:08)
אנונימי (מילים: אתגר קרת) (3:56)
מנגל מוני (2:00)
כוכב הלכת כן (התעוזה לחלום על אפשרות קיומו ומחקר ראשוני: פסיכופת צעיר) (4:07)
הד (מילים: אלכסנדר פושקין) (2:44)
חיוך קטן (2:24)
סטארט-אפ (5:51)
שיר סגירה/פיל (5:32)
מוכרחים להמשיך לנגן (מילים: עודד פלדמן, לחן: יאיר רוזנבלום) (12:07)
השתתפו באלבום

הפה והטלפיים - רם אוריון, אסף גברון, אהד פישוף - שירה, קולות, קלידים, אורגנים, צעצועים, תכנותים, גיטרות, הפקה, טכנאות ומיקס
אנדרושה סדיך - טכנאות ומיקס
גיא בר-אמוץ - מפוחית ב"סטארט-אפ"
ביג M - עריכה דיגיטלית
גיל מנור - עיצוב עטיפה
קובי אוז - ניהול אמנותי
כריסטין ורדרוס

| --- | --- |

 לידה:  19 ביולי 1969 (בת 55) ארצות הברית ארצות הברית
 כינוי:  בוטן (Peanut)
 תחום:  רכיבת הרים, סייקלוקרוס (אנ')
 האתר של כריסטין ורדרוס
כריסטין ורדרוס (באנגלית: Christine Vardaros; נולדה ב-19 ביולי 1969) היא רוכבת אופניים מקצוענית אמריקאית, כתבת ספורט ופעילה טבעונית לזכויות בעלי חיים.
קריירה

בשנת 1995, ורדרוס החלה להתחרות ברכיבת הרים בניו יורק. לאחר שנתיים עברה להתגורר בקליפורניה כדי להתמקצע בתחום הרכיבה. בשנת 2000 החלה לרכוב באופן מקצועני ונטשה את רכיבת ההרים לטובת רכיבת סייקלוקרוס. בשנת 2002, הצטרפה לנבחרת הלאומית של ארצות הברית וייצגה את ארצות הברית בשלוש תחרויות של אליפות העולם בסייקלוקרוס (אנ') מטעם UCI. בנוסף, השתתפה ב-25 תחרויות של גביע העולם, וסיימה בעשירייה הראשונה במספר גביעי עולם, וכן זכתה במקומות הראשונים במרוצים בינלאומיים שונים, לרבות מרוצים של ה-UCI.
ורדרוס משמשת כשגרירה של הארגון 'Bike Pure' הפועל לקידום יושרה והוגנות בענף הרכיבה המקצועית, וכן עוסקת ככתבת ספורט בתחום רכיבת אופניים במספר מגזיני ספורט רכיבה.
טבעונות

בשנת 1993, ורדרוס אימצה אורח חיים צמחוני. בשנת 2000, עם מעברה לרכיבת אופניים מקצוענית, אימצה אורח חיים טבעוני על מנת לקדם את הישגיה הספורטיביים, אולם לאחר שחקרה את הנושא גם בהיבטים אתיים, החליטה לדבוק באורח החיים הזה גם מסיבות מוסריות ואקולוגיות. היא דוברת מטעם הארגונים 'In Defense of Animals', ועדת הרופאים לרפואה אחראית (אנ') והאגודה הטבעונית הפועלים לקידום טבעונות או זכויות בעלי חיים, ומעת לעת מעבירה במסגרת זו הרצאות בנושא טבעונות וספורט.
חיים אישיים

גדלה בניו יורק. מגיל 15 ועד תקופת שהותה באוניברסיטה, ורדרוס עסקה בסייף. משנת 2009, מתגוררת בפלנדריה, בלגיה עם בעלה, אזרח בלגי.
הערות שוליים

↑  Christine Vardaros, ProCyclingStats
↑  אתר הארגון In Defense of Animals
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטין ורדרוס".
יחסי הונגריה–פינלנד

| יחסי הונגריה–פינלנד |
| --- | --- |
הונגריה: פינלנד


הונגריה: פינלנד
שטח (בקילומטר רבוע)
93,028: 338,145
אוכלוסייה
9,665,063: 5,618,827
תמ"ג (במיליוני דולרים)
212,389: 300,187
תמ"ג לנפש (בדולרים)
21,975: 53,425
משטר
רפובליקה

שגרירות פינלנד בבודפשט
יחסי הונגריה–פינלנד הם יחסי החוץ של פינלנד והונגריה.
המדיארים והפינים הם עמים פינו-אוגרים, ובעקבות כך חולקות פינלנד והונגריה קשרים תרבותיים.
היסטוריה > לפני העצמאות

בסוף המאה ה-19 זיקה לשונית פינית-אוגרית התקבלה באופן נרחב לאחר דיון ציבורי נרחב.
היסטוריה > עצמאות

הונגריה הכירה בפינלנד ב-23 באוגוסט 1920, ואילו פינלנד הכירה בהונגריה ב-10 בספטמבר 1920.
היסטוריה > מלחמת העולם השנייה

כשפרצה מלחמת החורף בין פינלנד לברית המועצות, הרבה הונגרים חשו אהדה רבה כלפי הפינים ורצו לעזור להם.
ממשלת הונגריה לא תמכה רשמית בפינלנד, אך החלה בסתר לחפש דרכים לעזור לה במלחמה. בנוסף, ארגונים לא ממשלתיים החלו לארגן תמיכה בפינלנד. הונגריה עזרה לפינלנד באמצעות תרומות כספיות, חימוש ומתנדבים צבאיים.
לאחר תבוסתה במלחמת ההמשך, פינלנד ניתקה את היחסים הדיפלומטיים עם הונגריה ב-20 בספטמבר 1944.
היסטוריה > לאחר מלחמת העולם השנייה

היחסים הדיפלומטיים כוננו מחדש ב-20 במאי 1947.
שתי המדינות חברות מלאות באיחוד האירופי.
נציגויות דיפלומטיות

פינלנד מחזיקה בהונגריה שגרירות בבודפשט וקונסוליית כבוד בפץ'.
הונגריה מחזיקה בפינלנד שגרירות בהלסינקי ו-4 קונסוליות כבוד בטורקו, מרייהאמן, טמפרה ויואנסו.
לואיס מקנייס

| --- | --- |

 לידה:  12 בספטמבר 1907 בלפסט, הממלכה המאוחדת של בריטניה הגדולה ואירלנד 
 פטירה:  3 בספטמבר 1963 (בגיל 55) לונדון, הממלכה המאוחדת 
 מדינה:  הממלכה המאוחדת 
 מקום לימודים:  מרטון קולג', מרלבורו קולג' 
 שפות היצירה:  אנגלית 
 פרסים והוקרה:  מפקד במסדר האימפריה הבריטית 
 
לואיס מקנייס (באנגלית: Frederick Louis MacNeice;‏ 12 בספטמבר 1907, בלפסט - 3 בספטמבר 1963) היה משורר ומחזאי אנגלי ממוצא אירי.
ביוגרפיה

לואיס מקנייס נולד בשנת 1907 בבלפסט למשפחה של כומר. כאשר מקנייס היה בן 6 אימו עזבה את הבית והוא לא ראה אותה יותר. היא נפטרה משחפת בשנת 1914. בשנת 1917 אביו התחתן בפעם השנייה ובשנת 1918 לואי מקנייס נשלח להמשך לימודים לאנגליה.
בבית הספר באנגליה מקנייס התעמק בלימודים קלאסיים. בשנת 1925 הוא התחיל ללמוד באוניברסיטת אוקספורד. בהיותו באוקספורד מקנייס נכלל בקבוצת משוררים צעירים בראשות ויסטן יו אודן. סטיבן ספנדר היה חבר נוסף בקבוצה. באותה תקופה הוא הכיר מרי עזרה ממוצא יהודי. אביו התנגד לקשר זה. למרות זאת הזוג התחתן בשנת 1930.
בשנת 1929 מקנייס פרסם את שיריו. בשנת 1930 הוא סיים את הלימודים וקיבל משרה באוניברסיטת ברמינגהאם. הזוג הצעיר עבר לברמינגהם. מקנייס התקשה לכתוב שירים באותה תקופה והוא פרסם ספר אוטוביוגרפי Roundabout Way שלא זכה להצלחה.
בשנת 1933 מקנייס חזר לכתוב שירים. הוא שלח אותם ל ת"ס אליוט והם התפרסמו בירחונו. בשנת 1935 הוא פרסם ספר שירים נוסף Poems שזכה להצלחה. בנובמבר 1935 מרי עזבה את מקיינס עם בנם הצעיר. משפחה של מקנייס עזרה לו לטפל בבן הצעיר שנולד רק בשנת 1934. בקיץ 1936 מקנייס ואודן ביקרו באיסלנד ולאחר חזרתם פרסמו אוסף Letters from Iceland.
בשנת 1936 שיריו של מקנייס נכללו באוסף של שירים בריטים מודרניים. מקנייס עבר להתגורר ללונדון. הוא פרסם תרגום של מחזה "אגממנון" של איסכילוס מיוונית ועל בסיס זה הועלתה הצגה בתיאטרון. זמן קצר לאחר מכך הוא התגרש רשמית.
בשנת 1937 הוא ביקר באיים ההברידיים ופרסם את ספרו Crossed the Minch.
בשנת 1938 מקנייס התחיל לעבוד על Autumn Journal בסוף שנה הוא ביקר בברצלונה, זמן קצר לפני נפילתה. הוא פרסם את היצירה שלו במאי 1939. ניתן לראות בה השפעת מלחמת האזרחים בספרד על מצב רוחו והששות ממלחמה קרבה.
באביב 1939 מקנייס נסעה לארצות הברית. הוא פגש מרי ובנו. בהיותו בארצות הברית הוא פגש את הסופרת אלאנור קלרק, אך יחסים ביניהם לא הסתדרו. בשנת 1940 הוא חזר ללונדון.
לאחר תחילת מלחמת העולם השנייה מקנייס החל לעבוד בBBC. באותה תקופה הוא פגש את הזמרת ושחקנים הדלי אנדרסון ובשנת 1942 הם תחתנו. באותה תקופה מקנייס כתב מספר מחזות ואת שיר Prayer Before Birth.
בשנת 1950 מקנייס נסע ל-18 חודשים לאתונה בה הוא כיהן מנהל "המכון הבריטי".
במהלך שנות ה-50 מקנייס המשיך בכתיבת שירים ומחזות לצד סיורים ברחבי העולם עם הרצאות. באותה תקופה הוא התחבר עם ג'ון ברימן. בשנת 1958 הוא התקבל למסדר האימפריה הבריטית.
באוגוסט 1963 הוא נסע ליורקשיר במטרה לאסוף חומר למחזה רדיו חדש. הוא נקלע לסערה וחלה. למרות מאמצי בית חולים, הוא נפטר ב-3 בספטמבר 195 בגיל 55.
ג'ון ברימן הקדיש לו את שירו Dream Song #267.
ארכיון אל מקנייס שכולל ספרים, כתבי יד, מכתבים ומסמכים נוספים נשמרים באוניברסיטת אוסטין.
יונה (לורנצטו)

| --- | --- |

 מידע כללי
 פַּסל:  לורנצו לוטי (לורנצטו)
 תאריך יצירה:  שנת 1520
 טכניקה וחומרים:  שיש
 נתונים על היצירה
 מיקום:  קפלת קיגי רומא שבאיטליה
יונה (באיטלקית: Giona) הוא פסל שיש של הפסל לורנצו לוטי (לורנצטו), שפוסל בשנת 1520 ומתאר את יונה הנביא. הפסל מוצג בקפלת קיגי בבזיליקת סנטה מריה דל פופולו ברומא.
היסטוריה ורקע

לורנצטו פיסל את היצירה על פי תכנונו של רפאל, האדריכל של הקפלה. זהו הפסל היחיד אשר תוכנן על ידי רפאל ופוסל בהתאם לכוונותיו.
הפסל היה חלק מתוכנית האב המקורית של רפאל. אחד הנושאים האיקונוגרפיים העיקריים בקפלת הקבורה של אגוסטינו קיגי היה תחיית המתים. בהקשר זה סיפורו של יונה, שנבלע על ידי דג גדול והוצא ממנו כעבור שלושה ימים בפקודת האל, היה סמל להתגברות על המוות. ישו עצמו אמר שהפרק הזה בתנ"ך הוא פרה-פיגורציה לתחייתו:
כִּי כַּאֲשֶׁר הָיָה יוֹנָה בִּמְעֵי הַדָּג שְׁלֹשָׁה יָמִים וּשְׁלֹשָׁה לֵילוֹת כֵּן יִהְיֶה בֶן־הָאָדָם בְּלֵב הָאֲדָמָה שְׁלֹשָׁה יָמִים וּשְׁלֹשָׁה לֵילוֹת׃
ג'ון שירמן הניח כי פסלו של יונה תוכנן עבור הגומחה מימין למזבח מכיוון שמקום זה הציע את הזווית הטובה ביותר לצפייה בקומפוזיציה. הוא חשב שפסל אליהו יועד ככל הנראה לאחת משתי הגומחות ליד הכניסה. לורנצטו כמעט סיים את העבודה בשנת 1520, ועבד "בכל הלהט, החריצות והעמל שבכוחו, כדי לקבל עליה קרדיט ולספק את רפאל", כלשונו של ג'ורג'ו וזארי בספרו חיי הציירים, הפסלים והאדריכלים הדגולים ביותר. אלא שאז נפטרו אגוסטינו קיגי ורפאל, ומאוחר יותר גם אשתו של אגוסטינו ואחיו, העבודה נעצרה והפסל ומקבילו, פסלו של אליהו, נותרו בבית המלאכה של לורנצטו. וזארי מתעד כך את הדברים: "יורשיו של אגוסטינו, תוך העדר כבוד, איפשרו לפסלים להישאר בסדנתו של לורנצטו במשך שנים ארוכות. [...] לורנצטו הבין בעת הזו שהוא השחית את זמנו ומרצו לשווא".
לורנצטו נפטר בשנת 1541, אך כעשור לאחר מכן, בשנת 1552, שילם לורנצו ליאונה קיגי את החוב ליורשיו ושני הפסלים הוצבו לבסוף בקפלה, כשהם ממוקמים משני צידי הכניסה. בין השנים 1652–1656 שיקם ברניני את הקפלה ויצר שני פסלים חדשים, דניאל והאריה וחבקוק והמלאך, כדי למלא את שתי הגומחות שנותרו ריקות. אז הועבר פסל יונה למקומו הנוכחי, משמאל למזבח.
תיאור היצירה

הפסל עשוי שיש קרארה בעל גוון צהבהב עדין. החומר איכותי ביותר, ופירו ליגוריו (אנ') טען כי הפסל מגולף מגוש שנפל ממקדש קסטור ופולוקס.
דמותו של יונה עירומה וצעירה, הוא יושב על הדג כשרגלו הימנית על הלסת התחתונה, ובידו השמאלית הוא מחזיק אריג מעל לראשו. הוא בעל מראה ועמידה של מנצח. המיקום הנוכחי של הפסל לא מיטיב עמו כי הוא נועד בבירור לצפייה משמאל. רישום באוסף המלכותי הבריטי בווינדזור מראה אותו מזווית זו. עדות נוספת היא ציור במסדרונות הוותיקן, שככל הנראה צויר על פי רישום של רפאל.
במקומו המיועד במקור, בו ככל הנראה מעולם לא הוצב, בגומחה מימין למזבח, יונה היה מביט מטה לכיוון פתח הקריפטה מתחת לקפלה מול המזבח (פתח אשר נסגר מאוחר יותר על ידי ברניני), ולעבר האורח הנכנס. בהתחלה ברניני תכנן להעביר את הפסל למקומו המיועד במקור, כפי שתועד ברישום, אולם מאוחר יותר שינה את דעתו והעניק גומחה חשובה זו לפסלו המתאר את חבקוק.
הראש פוסל בהשראת פסל רומי עתיק של אנטינואוס, אהובו של אדריאנוס, שהתאבד במצרים. מלבד קברי הפירמידה זהו רמז נוסף למצרים בקפלה, אם כי פחות ברור. הראש זוהה לראשונה כאנטינואוס על ידי היסטוריון האמנות ג'ובאני פייטרו בלורי בשנת 1695. עם זאת, לא בטוח שרפאל ועוזריו זיהו את הפסל כאנטינואוס, וייתכן שהם פשוט העתיקו ראש עתיק ויפה לצורך הצגת יונה הצעיר. באמצע המאה ה-16 היו לפחות 12 פסלים של אנטינואוס באוספים רומאים, אבל מיקומם בעשור השני של המאה ה-16 אינו ידוע.
ראו גם

קפלת קיגי
אליהו (לורנצטו)
דניאל והאריה (ברניני)
חבקוק והמלאך (ברניני)
הערות שוליים

↑  
"Lorenzetto, Jonah". Web Gallery of Art. (באנגלית)
1 2  
Shearman, John (1961). "The Chigi Chapel in S. Maria del Popolo". JSTOR. (באנגלית)
↑  
Magnusson, Cecilia (1987). "Lornezetto's Statue of Jonah and the Chigi Chapel in S. Maria del Popolo". Konsthistorisk Tidskrift. (באנגלית)
רישום באוסף המלכותי הבריטי, בסביבות 1520–1523
תקריב
כריסטופר וו

כריסטופר מוריס וו (בצרפתית: Christopher Maurice Wooh; נולד ב-18 בספטמבר 2001 בלובר שבצרפת) הוא כדורגלן קמרוני המשחק בעמדת הבלם בקבוצת סטאד רן מליגת העל הצרפתית ובנבחרת קמרון.
קריירת מועדונים

וו גדל במחלקות הנוער של פויזו לובר, שנטילי ונאנסי. ב-20 בינואר 2021 ערך את הופעת הבכורה שלו בקבוצה הראשונה של נאנסי, בהפסד 1-0 לסושו במסגרת הסיבוב השמיני של הגביע הצרפתי לעונת 2020/2021. ב-13 בפברואר ערך את הופעת הבכורה שלו בליגת המשנה הצרפתית, בניצחון 2-1 על דנקרק במסגרת המחזור ה-25 לעונת 2020/2021. ב-15 במאי הבקיע את שערי הבכורה שלו במועדון, צמד שערים בתיקו 2-2 נגד אמיין במסגרת המחזור ה-38 בליגה. בסך הכל ערך וו 13 הופעות ליגה במדי המועדון, בהן הבקיע שני שערים.
ב-1 ביוני 2021 חתם וו על חוזה לארבע עונות בלאנס מליגת העל הצרפתית. ב-8 באוגוסט ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2021/2022. בסך הכל ערך 15 הופעות ליגה במדי המועדון.
ב-31 באוגוסט 2022 חתם וו על חוזה לארבע עונות בסטאד רן מליגת העל הצרפתית.
קריירה בינלאומית

ב-8 ביוני 2022 ערך וו את הופעת הבכורה שלו בנבחרת קמרון, בניצחון 1-0 על נבחרת בורונדי במסגרת מוקדמות גביע אפריקה לאומות 2023.
נכלל בסגל נבחרת קמרון לטורניר מונדיאל 2022.
נכלל בסגל נבחרת קמרון לטורניר גביע אפריקה לאומות 2023.
הערות שוליים

↑  Transferts : Lens trouve un accord avec Christopher Wooh (Nancy) באתר ל'אקיפ, 1 ביוני 2021 (בצרפתית)
↑  Squad Announcement בחשבון הטוויטר הרשמי של נבחרת קמרון, 8 בנובמבר 2022
↑  Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
| נבחרת קמרון – מונדיאל 2022 |
| --- | --- | --- |
|  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג |  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג | קמרון |
| נבחרת קמרון – גביע אפריקה לאומות 2023 |
| --- | --- | --- |
|  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג |  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג | קמרון |
יונה אבן בהלול

| --- | --- |
 מדינה:  ממלכת קסטיליה
 מקום פעילות:  מולינה דה-ארגון, ממלכת קסטיליה
 השתייכות:  ראשוני ספרד
 תחומי עיסוק:  הלכה, מוסר, שירה
 רבותיו:  רבי יונתן מקונקה, רבי יהודה זרובבל
 חיבוריו:  מנחת קנאות
 אב:  רבי שלמה אבן בהלול
 
רבי יונה ב"ר שלמה אבן בהלול היה פוסק הלכה ומשורר בן המאה השלוש עשרה שפעל בעיר מולינה דה-ארגון (אנ') שבספרד. חיבר ספר בשם מנחת קנאות שהוא קיצור בחרוזים של ספר משנה תורה לרמב"ם.
ביוגרפיה

לא ידועים פרטים רבים על קורות חייו של רבי יונה והמעט שידוע הוא מפרטים שהוזכרו על ידו בספרו מנחת קנאות.
בצעירותו שהה רבי יונה לזמן מה בעיר קונקה, שם למד בישיבתו של רבי יונתן בן יעקב, תלמיד הרמ"ה. רבי יונה העריך מאוד את חכמי קונקה ובספרו מנחת קנאות הוא מכנה אותם בתארים ”קהל קונקה אלופינו, גדולי גלותינו”.
רבי יונה מספר שהוא למד גם מפי רבי יהודה זרובבל, שאותו הוא מכנה בתואר ”החכם רב החובל”. לא ידועים פרטים נוספים על חכם זה וכן לא ידוע היכן למד אצלו רבי יונה.
מקום מגוריו הקבוע של רבי יונה היה בעיר מולינה דה-ארגון שהייתה חלק מממלכת קסטיליה (והיום היא חלק מהקהילה האוטנומית קסטיליה לה-מנצ'ה שבספרד). במקום אחד בספרו הוא מציין את שיעור הרביעית לפי המידות הנהוגות בעירו כניגוד לשיעור הרביעית על פי המידות הנהוגות בקונקה.